Fenoprofen

Fenoprofen je lijek iz porodice nesteroidnih antiupalnih lijekova. Fenoprofen kalcijum se koristi za simptomatsko olakšavanje lakših bolova i tegoba kod reumatoidnog artritisa i osteoartritisa. U UK je poznat pod trgovačkim imenom Fenopron (proizvodi ga farmaceutska kompanija Typharm Limited).

 Farmakologija 
Fenoprofen smanjuje upalu, bol i groznicu, najvjerovatnije kao i drugi lijekovi iz ove porodice putem inhibicije djelovanja ciklooksigenaze i tako onemogućuje sintezu prostaglandina. 

 Kontraindikacije 
Poznate su neke kontraindikacije lijeka kod pacijenata koji su preosjetljivi na neku od komponenata lijeka, zatim, poznate su tegobe kod bubrežnih bolesnika, te onih koji boloju od astme, urtikarije ili alergijskih reakcija. Slične kontraindikacije su zabilježene i kod drugih lijekova iz ove grupe. 

 Interakcije 
Poznate su neke interakcije fenoprofena s drugim supstancama i lijekovima, kao što su:
Aminoglikozidi (npr., gentamicin): Može doći do povećanja nivoa aminoglikozida u plazmi
Angiotensin i inhibitori konverzije enzima (ACE): Antihipersenzitivni efekt ACE inhibitora može se smanjiti.
Antikoagulanti: Uzimanje fenoprofena može prolongirati vrijeme zgrušavanja.
Aspirin: Nivo fenoprofen kalcijuma se može povećati; Koadministracija sa aspirinom nije preporučljiva.
Diuretici
Litijum: Renalni hloridi litijuma se mogu reducirati a nivo plazme povećati, što povećava rizik trovanja litijumom.
Metotreksat: Može se povećati nivo metotreksata u organizmu.
Fenobarbital: Može smanjiti vrijeme eliminacije fenoprofena.
Fluoksetin i citalopram: Može se povećati rizik krvarenja u probavnom sistemu.
 Reference 

 Vanjski linkovi 
informacije o fenoprofenu na Drugs.com 

Kategorija:Nesteroidni antiupalni lijekovi
Kategorija:Karboksilne kiseline